钦定古今图书集成/明伦汇编/氏族典/第430卷 > 赵敦临
## 钦定古今图书集成/明伦汇编/氏族典/第430卷 > 赵敦临

按《万姓统谱》：敦临，字芘民，鄞人。绍兴初，第进士，初为
萧山县主簿。郡守、使者交荐之，为湖州教授。魏丞相、
汪尚书皆其门人，有《语》《孟》《书》《礼》《春秋解》。王应麟尝辑
其遗文，为之序曰：“斯黄收纯衣之制，大羹元酒之味
也。”昔者子朱子谓前辈为文，明白磊落，指切事情，无
侧媚之态，愚于芘民见之。